Видади, Молла Вели

Молла Вели Видади (; 1709, Шамкир, ‒ 1809, Икинджи Шихлы)  — азербайджанонь валморозей ды содамочинь сравтниця, XVIII пинге.

Эрямозо

Видади чачсь 1709  иестэ Шамкир ошсо, Гянджань беглербегсэ. Эрясь Карабахсо, мейле Тифлис ошсо. Важодсь сёрмадыцякс Грузиянь инязоронь — Ираклий II – кедьсэ.

Шкинемазо

Ульнесь лирикань валморонь сёрмадыцякс. Валморонзо сюпалгавтызь азербайджанонь поэзиянь, ульнесь сехте маштыцякс валморозеекс, сетнень ютксо, конатне сёрмадсть «гошма» кавтонь рифмасо. Реалистической лириказо ульнесь малавикс ашугонь поэзияс. Молла Вели Видадинь валморонзо  ульнесть сёрмадозь исламистской суфизмань кувалт. Сон сёвнось раськеютконь тюрематнень ды феодалонь кежейчинть. Истя, содавикс «Мусибат-наме» валморосонзо , конась сёрмадозель ялганзо  -  Гусейн хан Муштаг — чавомадо мейле, Видади ёвтни феодалонь раськеютконь тюрематнень ланга, кежей хантнэнь ланга, конатне теить апаро тевть эсь ломантненень:

Аллахнэнь а кемить, Корансо а ловныть, 
Ды шахсо эрьва чи эсь мельсэ полавтыть...

Молла Вели Видади ульнесь малавикс ялгакс азербайджанонь Молла Панах ВагифМахмуд Исмаил, История Азербайджана (Краткий обзор с древнейших времен до 1920 г.). — Б.: Азернешр,1995.108 с.  валморозеентень. Покш тарка Видадинь шкинемасо явозь сёрмань сёрмадоманень Молла Панах Вагифнень. Сёрматне ульнесть сёрмадозь валморо ладсо: те ашугонь пелькстамо ёнов молема. Вагифэнь шкинемась ульнесь сёрмадозь мажорной лувсо, Видади сёрмадсть нусманястэ, пессемизмань  лувсо: «Кармат аварьдеме», «Кучовкс Вагиф-валморозеентень», «Каргот».

Сон ловови Физули сёрмадеенть мельгамолицякс. «Мусаддас», «Ряд мельга ряд», «Тосо, косо седеесь вечкема стяко учи..» ютавтозь рузонь кельс. Покш мель Видадинь ютавтома тевентень макссь Константин Симонов:

Мы жить не можем, смерть поправ, - как тяжко умирать! 
На жизнь имея столько прав, как тяжко умирать! 
Огонь любви в моей крови, тебя желаю я. 
Мечтанья о тебе прервав, как тяжко умирать! 

Mельга раськень молицянзо
Молла Вели Видади  - те  Али-Ага Шихлинской, Россиянь ды Азербайджанонь генералонь,  аванзо ёндо покштя.